***Deadpool a Wolverine*** (v anglickom origináli ***Deadpool & Wolverine***) je americký akčný film z roku 2024 od režiséra Shawna Levyho, natočený na motívy komiksov od vydavateľstva Marvel Comics o superhrdinovi Deadpoolovi. Jedná sa o 34. film v MCU a je súčasťou 5. fázy Marvel Cinematic Universe a Mnohovesmírnej ságy.

Vývoj na treťom Deadpool filme sa začal v novembri 2016 pod štúdiom 20th Century Fox ale bol pozastavený po tom, čo štúdio získalo Disney v marci 2019. Práva na postavy boli vrátené do Marvel Studios, ktoré začalo s vývojom nového filmu s Reynoldsom. Film si zachová hodnotenie 18+ ako z predchádzajúcich filmov a taktiež to je prvý film MCU, ktorý má takéto hodnotenie. Wendy Molyneux a Lizzie Molyneux-Logelin sa pripojili v novembri 2020 ako scenáristky. Reese a Wernick sa vrátili z predchádzajúcich filmov na prepísanie scenára počas marca 2022, keď bol Levy najatý ako režisér a na produkciu s Reynoldsom. Jackman sa rozhodol zopakovať si svoju rolu Wolverina z filmov X-Men v auguste 2022, po čom nasledovalo ďalšie obsadenie začiatkom roka 2023, keď boli Wells, Reynolds a Levy odhalení ako ďalší scenáristi.

Dej
---

Deadpool zmení históriu Marvel Cinematic Universe s Wolverinom.

Produkcia
---------

Natáčanie filmu sa začalo 22. mája 2023 v Pinewood Studios pod pracovným návzom *Tidal Wave*. Pôvodne malo natáčanie začať v januári 2023 a potom v apríli 2023. Produkcia bola pozastavená 14. júla z dôvodu štrajku SAG-AFTRA a bola znovu obnovená 23. novembra 2023. Natáčanie sa skončilo 24. januára 2024.

Obsadenie
---------

* Ryan Reynolds ako Wade Wilson / Deadpool:

Múdry žoldnier so zrýchleným hojením, ale ťažkými jazvami na tele po tom, čo podstúpil experimentálnu regeneračnú mutáciu na liečbu terminálnej rakoviny.

* Hugh Jackman ako James "Logan" Howlett / Wolverine:

Mutant s liečivými schopnosťami, zaťahovacími pazúrmi a kostrou naplnenou adamantiom.

* Morena Baccarinová ako Vanessa:

Wilsonova snúbenica.

* Brianna Hildebrandová ako Negasonic Teenage Warhead:

Dospievajúca členka X-Menov so silou mutanta, ktorá dokáže odpáliť atómové výbuchy zo svojho tela.

* Jennifer Garnerová ako Elektra Natchiosová:

Vrahyňa gréckeho pôvodu, ktorá používa zbraň sai. Garnerová si zopakuje rolu z filmov Daredevil (2003) a Elektra (2005).

* Leslie Uggamsová ako Slepá Al:

Wilsonova slepá a staršia spolubývajúca.

* Karan Soni ako Dopinder:

Taxikár a Wilsonov obdivovateľ, ktorý mu de facto slúži ako šofér.

* Stefan Kapičić ako Colossus:

Člen X-Menov so schopnosťou mutanta premeniť celé svoje telo na organickú oceľ.

* Shioli Kutsuna ako Yukio:

Priateľka Negasonic Teenage Warhead a členka X-Menov.

* Rob Delaney ako Peter:

Člen Wilsonovho tímu „X-Force".

Emma Corrinová bola obsadená do hlavnej úlohy záporáka a Matthew Macfadyen je obsadený do nezverejnenej úlohy. Objaví sa postava Dogpool, ktorú hrá pes herec Peggy. Objavia sa aj postavy Sabretooth a Toad.

Premiéra
--------

*Deadpool a Wolverine* bude mať premiéru v slovenských kinách 25. júla 2024. Americká premiéra sa uskutoční 26. júla 2024. Prvýkrát bola premiéra naplánovaná na 10. november 2024 a neskôr bol film presunutý o štyri mesiace dopredu.

Referencie
----------

1. ↑   *Deadpool 3 Officially Starts Filming* [online]. MovieWeb, 2023-05-23. Dostupné online.
2. ↑   *‘Deadpool 3’ Wraps Filming After Strike Delay, Ryan Reynolds Announces: ‘It’s Mostly Tears’* [online]. Variety, 2024-01-24. Dostupné online.
3. ↑   *Deadpool 3* [online]. UFD, 2024-02-13. Dostupné online.

Externé odkazy
--------------

* *Deadpool a Wolverine* v Česko-Slovenskej filmovej databáze
* *Deadpool a Wolverine* v Internet Movie Database (po anglicky)

Zdroj
-----

*Tento článok je čiastočný alebo úplný preklad článku Deadpool & Wolverine na anglickej Wikipédii.*